CELEX: 32020R1317
Language: sl
Date: 2020-09-09 00:00:00
Title: Izvedbena uredba Komisije (EU) 2020/1317 z dne 9. septembra 2020 o uvrstitvi določenega blaga v kombinirano nomenklaturo

23.9.2020   
               
               
                  SL
               
               
                  Uradni list Evropske unije
               
               
                  L 309/1
               
            
         IZVEDBENA UREDBA KOMISIJE (EU) 2020/1317
         z dne 9. septembra 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti členov 57(4) in 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca (1) razpredelnice iz Priloge treba uvrstiti pod oznako KN iz stolpca (2) na podlagi utemeljitve v stolpcu (3) navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. septembra 2020
            
               
                  Za Komisijo
               
               
                  V imenu predsednice
               
               Gerassimos THOMAS
               
                  Generalni director
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Proizvod, ki je sestavljen iz sipkih, poroznih kroglic, pretežno na osnovi amonijevega nitrata, z naslednjo sestavo (v masnih odstotkih):
                                    
                                                —
                                             
                                             
                                                amonijev nitrat > 99,4
                                             
                                          
                                                —
                                             
                                             
                                                (skupni dušik > 34,5)
                                             
                                          
                                                —
                                             
                                             
                                                anionski polimer 0,28
                                             
                                          
                                                —
                                             
                                             
                                                premaz 0,08
                                             
                                          Absorpcija olja v kroglicah je > 10 % masnih odstotkov.
                                    Nasipna gostota kroglic je 0,72 g/cm3.
                                 
                              
                     
                        3602 00 00 
                     
                     
                        Uvrstitev opredeljujeta splošno pravilo 1 za razlago kombinirane nomenklature ter besedilo oznake KN 3602 00 00 .
                        Anionski polimer je dodan zato, da bi proizvod dobil manjšo gostoto in večjo zmogljivost absorpcije olja, ki sta pomembni lastnosti, ki omogočata, da so porozne kroglice primernejše kot osnovni material za proizvodnjo razstreliv ANFO (Ammonium Nitrate Fuel Oil, mešanica amonijevega nitrata in dizelskega goriva).
                        Površinska obdelava poroznih kroglic s premazom je namenjena stabiliziranju amonijevega nitrata in s tem preprečitvi neželene absorpcije vode, ki bi lahko ogrozila/zmanjšala zmogljivost absorpcije dizelskega goriva, ki je ena bistvenih značilnosti učinkovitih razstreliv ANFO.
                        Na podlagi objektivnih značilnosti se proizvod tako lahko identificira kot pripravljeno razstrelivo pod tarifno številko 3602 (glej tudi mnenje o uvrstitvi v harmonizirani sistem 3602.00/2).
                        Uvrstitev pod tarifno številko 3102 je izključena, ker je bil proizvod posebej pripravljen in formuliran za uporabo kot osnovni material za razstreliva. Niti anionski polimer niti premaz nista tehnično relevantna za uporabo kot gnojilo. Pogoji iz opombe 2 k poglavju 31 zato niso izpolnjeni.
                        Proizvod se zato uvrsti pod oznako KN 3602 00 00  kot pripravljena razstreliva, razen pogonskega prahu.
                     
                  
                        
                                    2.
                                 
                                 
                                    Proizvod, ki je sestavljen iz sipkih poroznih kroglic, pretežno na osnovi amonijevega nitrata, z naslednjo sestavo (v masnih odstotkih):
                                    
                                                —
                                             
                                             
                                                amonijev nitrat > 99
                                             
                                          
                                                —
                                             
                                             
                                                (skupni dušik > 34,5)
                                             
                                          
                                                —
                                             
                                             
                                                magnezijev nitrat 0,4
                                             
                                          
                                                —
                                             
                                             
                                                zmes diamonijevega fosfata, amonijevega sulfata in borove kisline 0,06
                                             
                                          
                                                —
                                             
                                             
                                                premaz 0,08
                                             
                                          Absorpcija olja v kroglicah je > 7 % masnih odstotkov.
                                    Nasipna gostota kroglic je 0,80 g/cm3.
                                 
                              
                     
                        3602 00 00 
                     
                     
                        Uvrstitev opredeljujeta splošno pravilo 1 za razlago kombinirane nomenklature ter besedilo oznake KN 3602 00 00 .
                        Zmes diamonijevega fosfata, amonijevega sulfata in borove kisline je dodana zato, da bi proizvod dobil manjšo gostoto in večjo zmogljivost absorpcije olja, ki sta pomembni lastnosti, ki omogočata, da so porozne kroglice primernejše kot osnovni material za proizvodnjo razstreliv ANFO.
                        Površinska obdelava poroznih kroglic s premazom je namenjena stabiliziranju amonijevega nitrata in s tem preprečitvi neželene absorpcije vode, ki bi lahko ogrozila/zmanjšala zmogljivost absorpcije dizelskega goriva, ki je ena bistvenih značilnosti učinkovitih razstreliv ANFO.
                        Na podlagi objektivnih značilnosti se proizvod tako lahko identificira kot pripravljeno razstrelivo pod tarifno številko 3602 (glej tudi mnenje o uvrstitvi v harmonizirani sistem 3602.00/1).
                        Uvrstitev pod tarifno številko 3102 je izključena, ker je bil proizvod posebej pripravljen in formuliran za uporabo kot osnovni material za razstreliva. Niti različni dodatki niti premaz niso tehnično relevantni za uporabo tega pripravljenega amonijevega nitrata kot gnojila. Pogoji iz opombe 2 k poglavju 31 zato niso izpolnjeni.
                        Proizvod se zato uvrsti pod oznako KN 3602 00 00  kot pripravljena razstreliva, razen pogonskega prahu.